ართურ სარკისოვი

ართურ სარკისოვი (, ; დ. 19 იანვარი, 1987, გროზნო, საბჭოთა კავშირი) — სომეხი ფეხბურთელი, რომელიც თამაშობს  საფეხბურთო კლუბ „ვოლგასა“ და სომხეთის ეროვნული ნაკრების შემადგენლობაში. ართური პოზიციით არის ცენტრალური თავდამსხმელი.

ართური დაიბადა 1987 წლის 19 იანვარს, გროზნოში. 12 წლის ასაკიდან სამოყვარულო დონეზე თამაშობდა ფეხბურთს და მალევე მიიქცია საფეხბურთო კლუბების ყურადღება. მან საფეხბურთო კლუბ „რეუტოვთან“ გააფორმა კონტრაქტი. 2008 წელს მის კლუბს ფინანსური პრობლემები შეექმნა და დაიშალა. ართური გადავიდა მოსკოვის „ლოკომოტივის“ მე-2 გუნდში, სადაც მან 31 გოლის გატანა მოახერხა. ის ორჯერ გახდა ლოკომოტივი-2-ის ბომბარდირი, 2009 და 2010 წლებში. 2011 წელს ართური ძირითად გუნდში გადაიყვანეს, მაგრამ მაშინვე გაანათხოვრეს იაროსლავლის „შინიკში". 2012-2013 წლებში განათხოვრებული იყო ნოვგოროდის „ვოლგაში“. ამის შემდეგ, სარკისოვი გადავიდა საფეხბურთო კლუბ „ურალში“. 2014 წლიდან ნოვგოროდის „ვოლგაში“ თამაშობს, სადაც 15 გოლი აქვს გატანილი.

სარკისოვს ძალიან სურდა ეროვნულ ნაკრებში თამაში და შემოთავაზებაზე გამოძახებისთანავე დათახმდა. სომხეთის ნაკრებს 2011 წლის 27 ივლისს შეუერთდა და მისი დებიუტი შედგა ლიეტუვის ნაკრების წინააღმდეგ ამხანაგურ შეხვედრაში. ის მატჩში 58-ე წუთზე ჩაერთო. ართურ სარკისოვმა მისი სადებიუტო გოლი გაიტანა 2011 წლის 6 სექტემბერს სლოვაკეთის ნაკრების წინააღმდეგ, ევრო 2012-ის შესარჩევ მატჩში. დღემდე მას საკუთარი ნაკრების მაისურით ოთხი გოლი აქვს გატანილი.

 რესურსები ინტერნეტში 
 ართურ სარკისიანი National-football-teams.com-ზე
 ართურ სარკისიანი News.sportbox.ru-ზე

კატეგორია:დაბადებული 1987
კატეგორია:სომეხი ფეხბურთელები
კატეგორია:ვოლგას ფეხბურთელები
კატეგორია:ურალის ფეხბურთელები
კატეგორია:ლოკომოტივის ფეხბურთელები
კატეგორია:დაბადებული 19 იანვარი
კატეგორია:ცოცხალი ადამიანები